Yn Chaisht

She feailley as laa seyr ee yn Chaisht (veih  y Çhenn Yernish) ta kelloorey irree-seose-reesht Yeesey Chreest. Rere y Chonaant Noa, ren eh irree seose reesht tree laa lurg e chrossey ec Calvary as she mullagh Phaish Chreest t'ayn. T'eh taghyrt jeeragh lurg y Chargys, imbagh daaeed laa er lhiurid jeh trostey, padjeryn as pennys.

She Shiaghtin ny Caisht yn ennym ta currit er y çhiaghtin jerrinagh jeh'n Chargys as t'eh goaill stiagh Tree Laaghyn ny Caisht, goaill stiagh Jerdein Caisht ta kelloorey yn Shibber Jerrinagh as niaghan ny cassyn, as Jeheiney Caisht ta kelloorey Crossey as baase Yeesey.

She feailley yn-astreeaghey ee yn Chaisht. Rere shen, cha nel ee tuittym er y laa cheddin dagh blein. T'ee tuittym er y chied Doonaght lurg y lane-eayst lurg laa lieh yn Arree. Rere earrooaghey ny h-agglishyn, ta laa lieh yn Arree tuittym er 21 Mayrnt (ga dy nee 20 Mayrnt yn laa rollageydagh 'sy chooid smoo jeh ny bleeantyn) as keayrtyn cha nel y lane-eayst tuittym er y laa chiart rere y rollageydys. Rere shen, foddee yn Chaisht tuittym er laa ennagh eddyr 22 Mayrnt as 25 Averil.

Ennym
Ta'n Chaisht goll er enney myr  'sy Yernish as  ayns Gaelg ny h-Albey. Ta'n tree fockle Gaelgagh çheet  magh ass  y Çhenn Yernish. Haink y fockle shen gys ny çhengaghyn Gaelgagh veih Pascha yn Ladjyn. Hooar ny Rauee yn fockle ass πάσχα paskha yn Çhenn Ghreagish. By hyndaa ad ny focklyn shen er yn 'eailley Ewagh, Feailley ny h-Eaynchaisht, ny  pəsḥa yn Aramaaish as  pasḥa yn Ewnish. Jiu, she  pesakh yn ennym Ewnish noa-emshyragh ta currit er yn 'eailley Ewagh.

 Kianglaghyn magh 

 Cooid liturgagh da'n Chaisht
 Cliaghtaghyn Raueagh Catoleagh y Chaishtr (veih'n Catholic Encyclopedia)


Ronney:Yn Eaynchaisht
Ronney:Feaillaghyn as cooilleenaghyn Creestee
Ronney:Tradishoon Alawiteagh